Na web stranicama Općine Čavle objavljen je prijedlog Odluke o porezima Općine Čavle te se poziva zainteresirana javnost na Savjetovanje o istoj.

Pravna osnova za donošenje ove Odluke je 41. stavak 4. i članka 42. stavka 1., a u svezi sa člankom 20. Zakona o lokalnim porezima („Narodne novine“ broj 115/16., 101/17, 114/22, 114/23.)

Odlukom o porezima Općine Čavle („Službene novine“ Primorsko-goranske županije broj 16/17, 36/17 Službene novine Općine Čavle 12/23) utvrđene su vrste općinskih poreza te način obračuna i plaćanja, sukladno Zakonu o financiranju jedinica lokalne i područne (regionalne) samouprave (Narodne novine broj: 127/17, 138/20, 151/22, 114/23).

Obzirom da je donesena Odluka već u nekoliko navrata doživjela izmjene i dopune potrebno je pristupiti donošenju novog akta sukladno članku 48. stavku. 4. Jedinstvenih metodološko-nomotehničkih pravila za izradu akata koje donosi Hrvatski sabor (˝Narodne novine˝ broj 74/15).

Prijedlogom ove Odluke ne mijenjaju se odredbe vezane za porez na potrošnju kao niti porez na kuće za odmor.

Ovom Odlukom predlaže se, a sukladno zakonskim odredbama, uvrstiti porez na korištenje javnih površina koje korištenje je trenutno uređeno Odlukom o davanju u zakup zemljišta za postavu privremenih objekata na području Općine Čavle (Službene novine Primorsko-goranske županije broj 14/16).

Za korištenje javne površine donosi se Rješenje o razrezu poreza sukladno.

Pod javnom površinom u smislu ove Odluke smatraju se trgovi, ulice, ceste, nogostupi, šetališta, javne zelene površine, kao i ostale uređene i neuređene javne površine koje su u vlasništvu Općine i koje se mogu koristiti, a da ne dolazi u pitanje njihova osnovna namjena.

Za korištenje javnih površina predlaže se porez u visini prema sljedećim namjenama:

|  |  |  |  |
| --- | --- | --- | --- |
|  | Za korištenje javnih površina postavom pokretnih radnji, uslužnih naprava (peći i drugi objekti za pečenje plodina i slično) | 30,00 EUR/ dnevno | 300,00 EUR/ mjesečno |
|  | Za korištenje javnih površina postavom naprava za zabavu i zabavnog parka | 30,00 EUR do 15 m2/dnevno |
|  | Za korištenje javnih površina postavom štandova, klupa i slično | 30,00 EUR/ dnevno  | 70,00 EUR/ mjesečno |
|  | Za postavu ugostiteljskih terasa | 1,00 EUR po m2/mjesečno |
|  | Za potrebe snimanja: Filma, TV serije, emisije, reklamnog i drugog spota, komercijalno fotografiranje | 300,00 EUR/dan |
|  | Za korištenje javnih površina radi organizacije skupova, sajmova, koncerata i drugih događanja | 300,00 EUR/dan. |
|  | Političko djelovanje  | 5,00 EUR/ po satu do 15 m2 |

Rok za podnošenje prijedloga je do 9. prosinca 2024. godine do 11.00h. Prijedlozi se mogu dostaviti pisanim putem i na elektroničku adresu: pisarnica@cavle.hr.

Po završetku Savjetovanja, svi pristigli prijedlozi bit će pregledani i razmotreni te će se o istim sastavit Izvješće o usvojenim i odbijenim prijedlozima koje će biti objavljeni na web stranici Općine Čavle.

Na temelju ponuđenog teksta Odluke i pristiglih komentara sudionika Savjetovanja, formulirat će se konačni tekst Odluke o kojoj će raspravljati Općinsko vijeće kao tijelo koje Odluku usvaja.

 Općinska načelnica

KLASA: 400-01/24-01/30

URBROJ: 2170-17-01/01-24-1

Čavle, 8. studenog 2024.g.